ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
పంజాబ్ రాష్ట్రానికి సంబంధించిన ‘వయస్సుకు సరిపడా ఫిట్నెస్ సూత్రాలు’విడుదల
ఆరోగ్య సమస్యలు మరియు ఫిట్నెస్కు సంబంధించి ప్రజలకు అవగాహన కలిగించడానికి పంజాబ్ స్పోర్ట్స్, ఎన్ఆర్ఐ వ్యవహారాల మంత్రి శ్రీ రానా గుర్మిత్ సింగ్ సోధి పంజాబ్కు సంబంధించిన వయస్సుకు సరిపడా ఫిట్నెస్ సూత్రాలను విడుదల చేశారు. అన్ని వయస్సుల వారిలో ఆరోగ్యం పట్ల అవగాహన పెంపొందించడానికి ఫిట్ ఇండియా ఉద్యమంలో భాగంగా స్పోర్ట్స్ అథారిటీ ఆఫ్ ఇండియా మరియు నేషనల్ ఇన్స్టిట్యూట్ ఆఫ్ స్పోర్ట్స్ పాటియాలాలు సంయుక్తంగా వీటిని రూపొందించాయి.
ఈ రోజు ప్రారంభోత్సవ కార్యక్రమంలో భాగంగా తన అధికారిక నివాసంలో శ్రీ రానా సోధి మాట్లాడుతూ " ఈ కార్యక్రమం యువజన వ్యవహారాల మరియు క్రీడా మంత్రిత్వ శాఖలో చొరవతో రూపుదిద్దుకుందని తెలిపారు. ఈ రోజు మనం పంజాబ్ రాష్ట్రం కోసం రూపొందించిన ఆరోగ్య సూత్రాలను విడుదల చేస్తున్నామని తద్వారా అన్ని వయస్సులు, అన్ని వర్గాల ప్రజలు ఫిట్నెస్కు సంబంధించిన చిట్కాల గురించి తెలుసుకోవచ్చని చెప్పారు. భారత క్రీడా మంత్రిత్వ శాఖ, క్రీడా అథారిటీలు ప్రత్యేక చొరవతో చేపట్టిన ఫిట్ ఇండియా ఉధ్యమం అన్ని వయసుల వారిలో ఫిట్నెస్పట్ట శ్రద్ధను పెంచుతుందని వెల్లడించారు. వయస్సు వారీగా నిర్దిష్ట ఫిట్నెస్ ప్రోటోకాల్లను రూపొందించే ప్రయత్నాలను ఆయన ప్రశంసించారు. ఎందుకంటే ఇది అన్ని వయసుల వారు వీటిని అనుసరించడానికి తద్వారా ఫిట్నెస్ను పెంపొందించుకోవడానికి ఉపయోగపడుతుందని వివరించారు.
ఈ ఉద్యమాన్ని పంజాబ్ ప్రజల్లోకి తీసుకువెళతామని కేబినెట్ మంత్రి స్పష్టం చేశారు. పంజాబీ వెర్షన్ ఫిట్ ఇండియా ఉద్యమం ప్రజల్లోకి చేరడానికి ఉపయోగపడుతుందని తెలిపారు. క్రీడల్లో భారతదేశాన్ని పంజాబ్ రాష్ట్రం ముందుడి నడిపిందని అలాగే ఫిట్నెస్ ఉద్యమాన్ని కూడా ముందుకు తీసుకువెళ్తుందని చెప్పారు. ఈ వర్చువల్ ప్రారంభోత్సవ కార్యక్రమంలో 325 మంది కోచ్లు, ఆటగాళ్లు పాల్గొన్నారు.
ఫిట్ ఇండియా ఉద్యమం మొదటి వార్షికోత్సవం సందర్భంగా ప్రధాని శ్రీ నరేంద్ర మోడీ ఈ వయసు తగిన ఫిట్నెస్ ప్రోటోకాల్లను 2020 సెప్టెంబర్ 24 న ప్రారంభించారు.
ఈ కార్యక్రమంలో స్పోర్ట్స్ అండ్ యూత్ సర్వీసెస్ ప్రిన్సిపల్ సెక్రటరీ కె. శివ ప్రసాద్, డైరెక్టర్ స్పోర్ట్స్ అండ్ యూత్ సర్వీసెస్ దేవిందర్ పాల్ సింగ్ ఖర్బండ, సీనియర్ ఎగ్జిక్యూటివ్ డైరెక్టర్ కల్నల్ ఆర్ ఎస్ బిష్ణోయ్, డిప్యూటీ డైరెక్టర్ ఎస్ఐఐ, ఎన్ఐఎస్ పాటియాలా రితు పాఠిక్ పాల్గొన్నారు.
ప్రధాన మంత్రి కార్యాలయం
ఏశియాన్ గేమ్స్ 2022 లో ఆర్ఎస్ : ఎక్స్ మెన్స్ ఈవెంట్ లో కాంస్య పతకాన్నిగెలిచినందుకు శ్రీ ఇబాద్ అలీ కి అభినందనల ను తెలిపిన ప్రధాన మంత్రి
హాంగ్ ఝోవూ లో జరుగుతున్న ఏశియాన్ గేమ్స్ 2022 లో నౌక ను నడపడం లో శ్రీ ఈబాద్ అలీ ఉత్కృష్టమైన ఆటతీరు ను కనబరచడాన్ని ప్రధాన మంత్రి శ్రీ నరేంద్ర మోదీ ప్రశంసించారు. ఆర్ఎస్ : ఎక్స్ మెన్స్ ఈవెంట్ లో కాంస్య పతకాన్ని శ్రీ ఇబాద్ అలీ గెలుచుకొన్నందుకు గాను ఆయన కు అభినందనల ను వ్యక్తం చేశారు.
ప్రధాన మంత్రి ఎక్స్ మాధ్యం లో -
‘‘సేలింగ్ లో శ్రీ ఇబాద్ అలీ ది ఉత్కృష్టమైనటువంటి ప్రదర్శన. ఏశియాన్ గేమ్స్ లో ఆర్ఎస్ : ఎక్స్ మెన్స్ ఈవెంట్ లో కాంస్య పతకాన్ని గెలుచుకొని ఆయన మనం గర్వపడేటట్టు గా చేశారు.
ఆయన కార్యసిద్ధులు మన యువ ప్రతిభావంతుల కు ఏదీ అసాధ్యం కాదు అని చాటిచెప్తున్నాయి. ఆయన కు ఇవే నా శుభాకాంక్ష లు.’’ అంటూ తన స్పందన ను వ్యక్తం చేశారు.
ఉప రాష్ట్రపతి సచివాలయం
మధ్యాహ్న భోజన పథకంలో పాలను కూడా చేర్చండి!
• కేంద్ర మంత్రి స్మృతి ఇరానీకి ఉపరాష్ట్రపతి సూచన
• సానుకూలంగా స్పందించిన మంత్రి.. రాష్ట్ర ప్రభుత్వాలకు సూచనలు పంపిస్తామని వెల్లడి
• కరోనా నేపథ్యంలో పాడి, పౌల్ట్రీ పరిశ్రమలను కాపాడేందుకు తీసుకున్న చర్యలను ఉపరాష్ట్రపతికి వెల్లడించిన కేంద్ర పశుసంవర్ధక శాఖ కార్యదర్శి
చిన్నారులకు పౌష్టికాహారం అందించడంలో భాగంగా, వారికి ఉదయం అల్పాహారంలోగానీ, మధ్యాహ్న భోజనంలో గానీ పాలను కూడా చేర్చాలని గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు సూచించారు.
సోమవారం మహిళ, శిశుసంక్షేమ శాఖ కేంద్ర మంత్రి శ్రీమతి స్మృతి ఇరానీతో ఫోన్లో మాట్లాడిన ఉపరాష్ట్రపతి.. పౌష్టికాహారం అందించే విషయంలో తీసుకుంటున్న చర్యల గురించి వాకబు చేశారు. పాలను పౌష్టికాహార జాబితాలో చేర్చాలని ఈ సందర్భంగా ఆయన సూచించారు. సానుకూలంగా స్పందించిన కేంద్రమంత్రి, రాష్ట్రాలన్నింటికి కూడా దీనికి సంబంధించిన సూచనలను పంపిస్తామని తెలిపారు.
అంతకుముందు పశుసంవర్ధక శాఖ కార్యదర్శి శ్రీ అతుల్ చతుర్వేది.. ఉపరాష్ట్రపతి గారిని కలిశారు. కరోనా నేపథ్యంలో పాడి, పౌల్ట్రీ రంగం ఎదుర్కొంటున్న చర్యలను పరిష్కరించడంతోపాటు ఈ రంగాన్ని ఆదుకునేందుకు, కేంద్ర ప్రభుత్వం తీసుకుంటున్న చర్యలను వివరించారు.
విధానపరమైన నిర్ణయాలతో పాటు ప్రోత్సాకాలు అందించడం ద్వారా పౌల్ట్రీ రంగంలో ఔత్సాహిక పారిశ్రామికవేత్తలకు కేంద్ర ప్రభుత్వం ద్వారా తగిన సహకారం అందిస్తున్నట్లు ఉపరాష్ట్రపతికి శ్రీ చతుర్వేది వివరించారు. పౌల్ట్రీ రంగానికి ఇచ్చే రుణాల పునర్వ్యవస్థీకరణపై పరిశీలించాలని ఉపరాష్ట్రపతి సూచించగా.. దీనిపై ఆర్థికశాఖకు ప్రతిపాదించనున్నట్లు శ్రీ చతుర్వేది తెలిపారు.
సంఘటిత రంగంలో సహకార సంస్థల ద్వారా పాల సేకరణ కూడా గణనీయంగా పెరిగిన విషయాన్ని ఉపరాష్ట్రపతి దృష్టికి తీసుకొచ్చారు. సహకార సంఘాలకు నిర్వహణ మూలధన రుణాలపై ఏడాదికి రెండుశాతం వడ్డీ రాయితీని ప్రభుత్వం కల్పిస్తున్నట్లు తెలిపారు. ఒకవేళ సమయానికి రుణచెల్లింపు జరిగితే.. అదనంగా మరో రెండుశాతం వడ్డీ రాయితీని అందిస్తున్నట్లు శ్రీ చతుర్వేది వెల్లడించారు. ఈ సదుపాయాన్ని ప్రైవేటు పాడిపరిశ్రమలకు కూడా అందించాలని ఉపరాష్ట్రపతి సూచించగా.. శ్రీ చతుర్వేది సానుకూలంగా స్పందించారు.
పశువులు, గొర్రెలు, మేకలను పెంచే క్షేత్రాలను, ప్రాంతీయ పశుగ్రాస కేంద్రాలను అభివృద్ధి చేయాలని ఉపరాష్ట్రపతి సూచించారు. దీనిపై ప్రభుత్వ, ప్రయివేటు భాగస్వామ్యంతో ముందుకెళ్లేందుకు ప్రణాళికలు రూపొందిస్తున్నట్లు కార్యదర్శి తెలిపారు. అధునాతన ఇన్-విట్రో గర్భధారణ సాంకేతికత ద్వారా పశుజాతులను వృద్ధి చేసేందుకు కూడా తమ శాఖ ఆధ్వర్యంలో కృషి జరుగుతున్నట్లు శ్రీ చతుర్వేది వెల్లడించారు.
రసాయనాలు, ఎరువుల మంత్రిత్వ శాఖ
రేపు న్యూఢిల్లీలో"భారతదేశంలో గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్స్ ఇన్ ఇండియా "3వ సదస్సు
ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ  సహకారంతో " గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్స్ ఇన్ ఇండియా " పై 3వ సదస్సుని జూలై 27 నుంచి 223 వ తేదీ వరకు న్యూ ఢిల్లీలో నిర్వహిస్తోంది.
రెండు రోజుల సదస్సును కేంద్ర ఆర్థిక మంత్రి శ్రీమతి నిర్మలా సీతారామన్ రేపు ప్రారంభిస్తారు. సదస్సులో కేంద్ర మంత్రిత్వ శాఖలు/విభాగాల సీనియర్ అధికారులు, ప్రముఖ పరిశ్రమల ప్రతినిధులు, విద్యావేత్తలు, విధాన రూపకర్తలు , రసాయనాలు, పెట్రో కెమికల్ రంగానికి చెందిన ప్రతినిధులు పాల్గొంటారు.
28న జరిగే సదస్సు ముగింపు సమావేశంలో కేంద్ర రసాయనాలు,ఎరువుల శాఖ మంత్రి డాక్టర్ మన్సుఖ్ మాండవీయ పాల్గొని ప్రసంగిస్తారు. రసాయనాలు, ఎరువులు,నూతన, పునరుత్పాదక ఇంధన శాఖ మంత్రి శ్రీ భగవంత్ ఖుబా కూడా ముగింపు సమావేశంలో పాల్గొంటారు.
సదస్సులో భాగంగా గురువారం సాయంత్రం 6 గంటలకు. ' ఎఫ్టీఏ- ప్రపంచాన్ని అనుసంధానం చేయడం- వసుదైక కుటుంబం: ఒక భూమి-ఒక కుటుంబం-ఒక భవిష్యత్తు" అనే అంశంపై నిర్వహించే సదస్సులో కేంద్ర వాణిజ్యం పరిశ్రమలు, వినియోగదారుల వ్యవహారాలు, ఆహారం, ప్రజా పంపిణీ మంత్రి శ్రీ పీయూష్ గోయల్ ముఖ్య అతిథిగా హాజరవుతారు.
సదస్సు 2వ రోజున ' పరిశోధన, అభివృద్ధి, నైపుణ్యాభివృద్ధి, సీపీసీ పరిశ్రమలో వినూత్న అంశాలు' పై జరిగే ప్రత్యేక కార్యక్రమంలో కేంద్ర శాస్త్ర సాంకేతిక శాఖ సహాయ మంత్రి  డాక్టర్ జితేంద్ర సింగ్ పాల్గొంటారు.
భారత రసాయనాలు , పెట్రోకెమికల్స్ రంగంలో చోటు చేసుకుంటున్న కీలక పరిణామాలు, ఎదురవుతున్న సమస్యలు, సమస్యలు పరిష్కరించి అభివృద్ధి సాధించడానికి అమలు చేయాల్సిన చర్యలపై సదస్సులో అంతర్జాతీయ సంస్థల ప్రతినిధులు, ప్రభుత్వ అధికారులు, రాష్ట్రాల ప్రతినిధులు, నిపుణులు పాల్గొని చర్చలు జరుపుతారు. పరిశ్రమ అభివృద్ధికి దోహదపడే వ్యూహాలను సిద్ధం చేసి, తమ అనుభవాలను ప్రతినిధులు పంచుకుంటారు. నూతన అవకాశాలు గుర్తించి రాబోయే దశాబ్దంలో భారతదేశంతో పాటు ప్రపంచవ్యాప్తంగా కెమికల్స్,పెట్రోకెమికల్స్ పరిశ్రమ రంగం అభివృద్ధికి సదస్సులో కార్యాచరణ ప్రణాళిక రూపొందిస్తారు.
దేశ సామాజిక, ఆర్థిక అభివృద్ధిలో భారత రసాయనాలు , పెట్రోకెమికల్స్ రంగం కీలక పాత్ర పోషిస్తోంది. సాంకేతిక పరిజ్ఞానం ఆధారంగా పనిచేసే రసాయన పరిశ్రమకు భారీ పెట్టుబడులు అవసరం ఉంటాయి.ప్రజల కనీస ప్రాథమిక అవసరాలు తీర్చడం, జీవన ప్రమాణాలు మెరుగుపరచడంలో రసాయన పరిశ్రమకీలకంగా ఉంటుంది. దేశ పారిశ్రామిక, వ్యవసాయ రంగం అభివృద్ధిలో రసాయన పరిశ్రమ పాత్ర ఎక్కువగా ఉంటుంది. అనుబంధ రంగాల అభివృద్ధికి కూడా రసాయన పరిశ్రమ సహకారం అందిస్తోంది. భారతదేశ రసాయనాలు, పెట్రోకెమికల్ రంగంలో పెట్టుబడులకు పెట్టడానికి జాతీయ, అంతర్జాతీయ సంస్థలు ముందుకు వస్తున్నాయి.
భారతదేశాన్నిరసాయనాలు, పెట్రోకెమికల్ రంగంలో ఉత్పత్తి కేంద్రంగా అభివృద్ధి చేయడం లక్ష్యంగా కేంద్ర రసాయనాలు, పెట్రోకెమికల్ మంత్రిత్వ శాఖ 2019 నుండి ద్వైవార్షిక "గ్లోబల్ కెమికల్స్ అండ్ పెట్రోకెమికల్స్ మాన్యుఫ్యాక్చరింగ్ హబ్స్"  సమ్మిట్ను నిర్వహిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
జాతీయ కోవిడ్ పాజిటివ్ శాతం 6.73% అనేక రాష్ట్రాల్లో తక్కువ శాతమే
కేంద్రం చర్యల ఫలితంగా ఢిల్లీలో పెరిగిన పరీక్షలు, తగ్గుముఖం పట్టిన పాజిటివ్ కేసులు
భారత ప్రభుత్వం వివిధ రాష్ట్రాలు, కేంద్రపాలిత ప్రాంతాలతో కలిసి తీసుకుంటున్న ముందస్తు జాగ్రత్తలు, సానుకూల చర్యలు తగిన ఫలితాలు ఇస్తున్నాయి. ఈ ఉమ్మడి కృషిలో భాగంగా కేంద్రం పరీక్షల సంఖ్య బాగా పెరిగింది. బాధితుల గుర్తింపు కోసం గాలించటం ద్వారా సకాలంలో చికిత్స అందించటం సాధ్యమవుతుంది. కేంద్ర సాయం వలన రాష్ట్రాలు కూడా పరీక్షల సంఖ్య బాగా పెంచింది. దీనివలన పాజిటివ్ కేసులు బాగా తగ్గాయి. ప్రస్తుతం జాతీయ స్థాయిలో పాజిటివ్ లు 6.73% నమోదైంది.
జులై 5 నాటికి జాతీయ స్థాయి కంటే తక్కువగా వివిధ రాష్ట్రాలలో నమోదైన పాజిటివ్ ల సంఖ్య ఇలా ఉంది.
|
|
క్రమ సంఖ్య
|
|
రాష్ట్రం
|
|
పాజిటివ్ శాతం
|
|
పది లక్షలకు పరీక్షలు
|
|
1
|
|
భారత్ 
|
|
6.73
|
|
6,859
|
|
2
|
|
పాండిచ్చేరి
|
|
5.55
|
|
12,592
|
|
3
|
|
చండీగఢ్
|
|
4.36
|
|
9,090
|
|
4
|
|
అస్సాం
|
|
2.84
|
|
9,987
|
|
5
|
|
త్రిపుర
|
|
2.72
|
|
10,941
|
|
6
|
|
కర్నాటక
|
|
2.64
|
|
9,803
|
|
7
|
|
రాజస్థాన్
|
|
2.51
|
|
10,445
|
|
8
|
|
గోవా
|
|
2.5
|
|
44,129
|
|
9
|
|
పంజాబ్
|
|
1.92
|
|
10,257
ఢిల్లీలో అక్కడి ప్రభుత్వం చర్యలకు అదనంగా కేంద్రం కూడా కృషి చేయటం వలన పరీక్షల సంఖ్య గణనీయంగా పెరిగింది. ఆర్ టి ఐ - పిసిఆర్ పరీక్షలకు తోడు కొత్తగా రాపిడ్ యాంటిజెన్ పాయింట్ ఆఫ్ కేర్ పరీక్షల వలన కేవలం అరగంటలోనే ఫలితాలు వస్తాయి.
ఫలితంగా రోజుకు జరిపే పరీక్షల సంఖ్య సగటున 5481 ఉండగా ఇప్పుడు అది రోజుకు 18,766 శాంపిల్స్ కు చేరింది. ఇలా గణనీయంగా పరీక్షలు పెరిగినప్పటికీ పాజిటివ్ ల శాతం 30% నుంచి 10% కు తగ్గింది.
మంత్రిమండలి
భారతదేశం మరియు జపాన్ ల మధ్య ద్వైపాక్షిక ఆదాన ప్రదాన సర్దుబాటు కు ఆమోదం తెలిపిన మంత్రివర్గం
భారతదేశాని కి, జపాన్ కు మధ్య ద్వైపాక్షిక ఆదాన ప్రదాన సర్దుబాటు కై ఒక ఒప్పందాన్ని కుదుర్చుకోవాలన్న ప్రతిపాదన కు మరియు భారతీయ రిజర్వు బ్యాంకు కి, బ్యాంక్ ఆఫ్ జపాన్ కు మధ్య గరిష్ఠం గా 75 బిలియన్ యుఎస్ డాలర్ ల గరిష్ఠ మొత్తం తో కూడిన ఒక ద్వైపాక్షిక ఆదాన ప్రదాన సర్దుబాటు ఒప్పందం పై సంతకాలు చేసే అధికారాన్ని ఆర్బిఐ కి ఇస్తూ ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదముద్ర వేసింది.
ప్రధానాంశాలు:
విదేశీ మారక ద్రవ్యం లో స్వల్పకాలిక కొరత ను తీర్చడం కోసం చెల్లింపు ల శేషం స్థాయి ని సముచితమైన రీతి లో నిర్వహించే ఉద్దేశం తో, దేశీయ కరెన్సీ కి బదులు గా గరిష్ఠ మొత్తం లో 75 బిలియన్ యుఎస్ డాలర్ ల ఆదాన ప్రదానానికి మరియు రీ-ఎక్స చేంజ్ కు భారతదేశం మరియు జపాన్ ల మధ్య ఒప్పందమే ఈ ఆదాన ప్రదాన సర్దుబాటు గా ఉంది.
ప్రయోజనాలు:
సంకట పరిస్థితుల లో ఒకరికి మరొకరు సహాయాన్ని అందించుకోవడం తో పాటు, అంతర్జాతీయ విశ్వాసాన్ని నిలబెట్టుకోవడం కోసం భారతదేశాని కి, జపాన్ కు మధ్య పరస్పర సహకారాని కి ఒక చక్కని ఉదాహరణే బిఎస్ఎ. ఈ సదుపాయం భారతదేశాని కి అవసరపడినప్పుడల్లా వినియోగించుకోవడానికిగాను అంగీకారం కుదిరిన మొత్తం లో మూలధన లభ్యత ను కల్పిస్తుంది. అంతే కాదు, ఈ సర్దుబాటు కార్యరూపం దాల్చిందంటే గనక దేశ మారకం రేటు స్థిరత్వ విషయం లో మరింత విశ్వాసం ఏర్పడి భారతీయ కంపెనీలకు విదేశీ మూలధన వినియోగం లో అవకాశాలు మెరుగుపడతాయి. చెల్లింపుల శేషం లో తలెత్తే ఇబ్బందుల ను అధిగమించడాని కి ఈ తరహా ఆదాన ప్రదాన మార్గం అందుబాటు లో ఉండటం దేశీయ కరెన్సీ పై ఊహాకల్పిత దాడుల ను నిరోధించ గలగడంతో పాటు మారకం రేటు లో అనిశ్చితి ని సంబాళించడం లో ఆర్బిఐ యొక్క సామర్ధ్యాన్ని ఎంతగానో పెంపొందించ గలుగుతుంది కూడాను.
భారతదేశాని కి మరియు జపాన్ కు మధ్య పరస్పర ఆర్థిక సహకారం లో, ప్రత్యేక వ్యూహాత్మక మరియు ప్రపంచ భాగస్వామ్యం లో ఈ సర్దుబాటు మరొక మైలురాయి అని చెప్పాలి.
(
ప్రధాన మంత్రి కార్యాలయం
కోవిడ్-19 వ్యాధి నిర్వహణపై దేశవ్యాప్తంగా రాష్ట్ర, జిల్లా అధికారులతో సంభాషించనున్న - ప్రధానమంత్రి
కోవిడ్ మహమ్మారిని నిర్వహించడంలో, రాష్ట్రాలు, జిల్లాల క్షేత్ర స్థాయి అధికారుల అనుభవాలను తెలుసుకోడానికి, ప్రధానమంత్రి శ్రీ నరేంద్రమోదీ, మే నెల, 18వ తేదీ ఉదయం 11 గంటలకు, వారితో సంభాషించనున్నారు.
ఈ జిల్లాల్లోని చాలా ప్రాంతాల్లో అంటువ్యాధి ఎక్కువగా వ్యాపించడంతో, కేసుల సంఖ్య భారీగా ఉంది.
వివిధ రాష్ట్రాలు, జిల్లాల్లో, కోవిడ్-19 కు వ్యతిరేకంగా జరుగుతున్న పోరాటాన్ని క్షేత్రస్థాయి అధికారులు అధునాతనంగా నిర్వహిస్తున్నారు. వారిలో చాలామంది గొప్ప చొరవ చూపిస్తూ, ఊహాత్మక పరిష్కారాలతో ముందుకు వస్తున్నారు. ఇటువంటి కార్యక్రమాలను ప్రశంసించి, ప్రోత్సహిస్తే, సమర్థవంతమైన ప్రతిస్పందన ప్రణాళిక, నిర్దిష్ట లక్ష్య వ్యూహాలను అభివృద్ధి చేయడంతో పాటు, అవసరమైన విధానాన్ని అమలుపరచడానికి సహాయపడతాయి. ఈ జిల్లాలు ప్రస్తుత పరిస్థితిని నిర్వహించడానికి అవిశ్రాంతంగా చేస్తున్న ప్రయత్నాల్లో భాగంగా - వ్యాప్తిని అరికట్టడానికి కఠినమైన నియంత్రణ చర్యలు చేపట్టారని నిర్ధారించడం నుండి, రెండవ దశ కోవిడ్ వ్యాప్తిని అరికట్టడానికి తగిన ఆరోగ్య సంరక్షణ సౌకర్యాలను సిద్ధం చేసే వరకు; అదేవిధంగా, ఆరోగ్య సంరక్షణకు అవసరమైన శ్రామిక శక్తిని అందుబాటులో ఉంచుకోవడం; సరఫరా వ్యవస్థకు అవరోధాలు లేని రవాణా సౌకర్యాలు సమకూర్చుకోవడం వంటి అనేక ప్రభావవంతమైన చర్యలు చేపట్టాయి. వీటిలో దేశవ్యాప్తంగా అమలుచేయడానికి ఆదర్శంగా నిలిచే, అనేక విజయగాథలు కూడా ఉన్నాయి.
గౌరవనీయ ప్రధానమంత్రితో వారి పరస్పర సంభాషణల సందర్భంగా, అధికారులు కోవిడ్-19 కి వ్యతిరేకంగా, ముఖ్యంగా చిన్న పట్టణాలు, గ్రామీణ ప్రాంతాల్లో కొనసాగుతున్న పోరాటాన్ని కొనసాగించడానికి సూచనలు, సిఫార్సులతో పాటు, కొన్ని ఉత్తమ పద్ధతులను పంచుకోనున్నారు.
రేపటి సమావేశంలో కర్ణాటక, బీహార్, అస్సాం, చండీగఢ్, తమిళనాడు, ఉత్తరాఖండ్, మధ్యప్రదేశ్, గోవా, హిమాచల్ ప్రదేశ్, ఢిల్లీ కి చెందిన అధికారులు పాల్గొంటారు.
హోం మంత్రిత్వ శాఖ
మహాత్మాగాంధీ 150వ జయంతి సందర్బంగా ఖైదీలకు ప్రత్యేక రెమిషన్కు కేంద్ర కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన ఈరోజు సమావేశమైన కేంద్ర కేబినెట్, మహాత్మాగాంధీ 150 వ జయంతిని పురస్కరించుకుని ఖైదీలకు ప్రత్యేక రెమిషన్ ఇచ్చే ప్రతిపాదనకు ఆమోదం తెలిపింది.
, మూడవ దశలో2019 అక్టోబర్ 2 మహాత్మాగాంధీ జయంతి రోజున విడుదల చేస్తారు.
ఎ) 55 సంవత్సరాలు ఆ పైబడిన, 50 శాతం వాస్తవ శిక్షా కాలాన్ని పూర్తిచేసిన మహిళలు
బి) 55 సంవత్సారాలు , అంతకు పైబడిన ట్రాన్స్జెండర్ ఖైదీలు, 50 శాతం వాస్తవ శిక్షాకాలాన్ని పూర్తిచేసిన వారు.
సి) 60 సంవత్సరాలు, అంతకు పైబడిన పురుష ఖైదీలు, 50 శాతం వాస్తవ శిక్షాకాలాన్ని పూర్తిచేసిన వారు,
ది) 70 శాతం అంతకంటే ఎక్కువ గల శారీరక వికలాంగులు, దివ్యాంగులైన ఖైదీలు 50 శాతం వాస్తవ శిక్షాకాలం పూర్తిచేసినవారు.
ఇ) నయంకాని రోగాలతో బాధపడుతున్న ఖైదీలు
ఎఫ్) మూడింట రెండువంతుల వాస్తవ శిక్షాకాలాన్ని పూర్తిచేసిన ఖైదీలు
మరణ శిక్ష విధింపునకు గురైన వారు, మరణ శిక్షను జీవితకాల శిక్షగా మార్పునకు గురైన వారికి ప్రత్యేక రెమిషన్ వర్తించదు. వరకట్నం చావు కేసులు, అత్యాచారం, మానవ అక్రమరవాణా, పోటా చట్టం కింద శిక్షపడినవారు, యుఎపిఎ, టాడా, ఎఫ్.ఐ.సిఎన్, పోస్కోచట్టం, మనీలాండరింగ్, ఫెమా, ఎన్డిపిఎస్.అవినీతి నిరోధక చట్టం తదితర తీవ్రమైన, హీనమైన నేరాల కింద శిక్షకు గురైన వారికి ప్రత్యేక రెమిషన్ వర్తించదు.
ఇందుకు సంబంధించిన అర్హులైన ఖైదీల పేర్లను రెమిషన్ కోసం పరిశీలించాల్సిందిగా హోం వ్యవహారాల మంత్రిత్వశాఖ అన్ని రాష్ట్రప్రభుత్వాలు, కేంద్ర పాలిత ప్రాంతాలకు సూచనలు జారీ చేయనుంది.రాష్ట్రప్రభుత్వాలు, కేంద్రపాలిత ప్రాంతాల పాలనాయంత్రాంగాలు ఇందుకు సంబంధించిన కేసులను పరిశీలించేందుకు కమిటీలను నియమించాల్సిందిగా సూచించనున్నారు.రాష్ట్రప్రభుత్వాలు ఈ కమిటీ సిఫార్సులను రాజ్యాంగంలోని ఆర్టికల్ 161 కింద పరిశీలించి ఆమోదం తెలిపేందుకు గవర్నర్ ముందుంచనున్నాయి.ఈ మేరకు ఆమోదం పొందిన తర్వాత ఈ ఏడాది అక్టోబర్ 2, రెండోదశలో 2019 ఏప్రిల్ 10, మూడో దశలో 2019 అక్టోబర్ 2న రెమిషన్ పొందిన ఖైదీలను విడుదల చేస్తారు.
నేపథ్యం...
మహాత్మాగాంధీ 150 వజయంతి వంటి ముఖ్యమైన సందర్భాన్ని పురస్కరించుకుని ఖైదీలకు ప్రత్యేక రెమిషన్ ఇవ్వడం, మానవతా విలువలకు కట్టుబడిన మహాత్ముడికి సరైన నివాళి కాగలదు.
రసాయనాలు, ఎరువుల మంత్రిత్వ శాఖ
మ్యూకోర్మైకోసిస్ కేసుల పెరుగుదల దృష్ట్యా యాంఫోటెరిసిన్-బి ఔషధం తాజా కేటాయింపులు - శ్రీ సదానంద గౌడ
వివిధ రాష్టాల్లో మ్యూకోర్మైకోసిస్ కేసుల పెరుగుదలపై సమగ్రంగా సమీక్షించిన తర్వాత; అన్ని రాష్ట్రాలు, కేంద్ర పాలిత ప్రాంతాలకు అదనంగా 23,680 వయళ్ల యాంఫోటెరిసిన్-బి ఔషధాన్ని కేటాయించినట్లు కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ వెల్లడించారు.
దేశవ్యాప్తంగా ఇప్పటివరకు గుర్తించిన దాదాపు 8,848 మంది రోగుల సంఖ్య ఆధారంగా ఆయా రాష్ట్రాలు, కేంద్ర పాలిత ప్రాంతాలకు ఈ కేటాయింపులు చేసినట్లు కేంద్ర మంత్రి వివరించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ మహమ్మారి సమయంలో పెరిగిన మానసిక ఆరోగ్య సమస్యలు
పిల్లలతో సహా ప్రజల మానసిక ఆరొగ్యంపై కోవిడ్ -19 ప్రభావాన్ని దృష్టిలో ఉంచుకుని , కోవిడ్ 19 సమయంలో మానసికపరమైన మద్దతు నిచ్చేందుకు ప్రభుత్వం పలు చర్యలు తీసుకుంది. ఈ చర్యలలో భాగంగా బాధిత ప్రజలు పిల్లలు, పెద్దలు, వయోధికులు, మహిళలు, ఆరోగ్య కార్యకర్తల వారీగా వివిధ టార్గెట్ గ్రూప్లకు ఆరోగ్య నిపుణులచే 24 గంటల హెల్ప్లైన ఏర్పాటు ద్వారా మానసిక పరమైన మద్దతు ఇవ్వడం జరుగుతోంది.
సమాజంలోని వివిధ వర్గాల వారికి మానసిక ఆరోగ్య సమస్యల నిర్వహణకు సంబందించిన మార్గదర్శకాలు, సూచనలనుఇవ్వడం జరుగుతోంది. ఒత్తిడిని , ఆందోళనను ఎదుర్కోవడంపై వివిధ మీడియా ప్లాట్ఫారం ల ద్వారా ఆడియో, వీడియో సమాచారం, అందరి బాగుకోసం మద్దతు సంరక్షణకు సంబంధించిన వాతావరణాన్ని పెంపొందించడం ఇందులో ఉన్నాయి.
అలాగే నేషనల్ ఇన్స్టిట్యూట్ ఆఫ్ మెంటల్ హెల్త్, న్యూరొసైన్సెస్  బెంగళూరు , కోవిడ్ 19 మహమ్మారి సమయంలొ మానసిక ఆరోగ్యం, సాధారణ వైద్యులు, ప్రత్యేక మానసిక ఆరోగ్య సంరక్షణ విధానాలు పేరుతో సవివర మార్గదర్శకాలు విడుదల చేసింది.
ఈ మార్గదర్శకాలు, సూచనలు, మద్దతు సమాచారాన్ని కేంద్ర ఆరోగ్య కుటుంబ సంక్షేమ మంత్రిత్వశాఖ వెబ్సైట్ లోని బిహేవియరల్ హెల్త్, సైకలాజికల్ హెల్ప్లైన్  నుంచి డౌన్లోడ్ చేసుకోవచ్చు.
నిమ్హాన్స్ హెల్త్వర్కర్ల సామర్ద్యాల నిర్మాణానికి మానసిక మద్దతు, శిక్షణను దీక్షా ప్లాట్ఫారం ద్వారా ఐ-జిఒటి కింద అందిస్తోంది.
మానసిక ఆరోగ్య రంగంలో తగినంత మంది మానసిక ఆరోగ్య నిపుణులు లేకపోవడం ఒక పెద్ద సవాలు. సంవత్సరం వారీగా, రాష్ట్రాల వారీగా, మానసిక ఆరోగ్య ప్రాక్టీషనర్ల జాబితాను కేంద్రీకృతంగా నిర్వహించడం లేదు.మానసిక ఆరోగ్య రంగంలో అర్హతగల మానసిక వైద్య నిపుణుల సంఖ్యను పెంచేందుకు భారత ప్రభుత్వం ఎన్.ఎం.హెచ్.పి కింద సెంటర్స్ ఆఫ్ ఎక్సలెన్స్ను ఏర్పాటు చేసేందుకు, మానసిక ఆరోగ్య స్పెషాలిటీలలో పోస్ట్ గ్రాడ్యుయేట్ డిపార్టమెంట్లను ఏర్పాటు చేసేందుకు , వాటిని బలోపేతం చేసేందుకు మానవ వనరుల అభివృద్ధి పథకాలను అమలు చేస్తున్నది. ఇప్పటివరకు 25 సెంటర్స్ ఆఫ్ ఎక్సలెన్సులకు మద్దతు కల్పించడం జరిగింది. అలాగే దేశంలో 47 పోస్ట్ గ్రాడ్యుయేట్ డిపార్టమెంట్ల ఏర్పాటు , బలోపేతానికి మద్దతు న ఇవ్వడం జరిగింది.
మానసిక వైద్య సేవలు అందించేవారు తక్కువగా ఉన్న ప్రాంతాలలో మానవ వనరుల అందుబాటును పెంచేందుకు వివిధ కేటగిరీలలోని సాధారణ వైద్యలు, పారా మెడికల్ సిబ్బందికి డిజిటల్ పద్దతిద్వారా ఆన్లైన శిక్షణ కార్యక్రమాన్ని అందిస్తున్నారు. ఇందుకు మూడు కేంద్ర మానసిక ఆరోగ్య సంస్థలైన నేషనల్ ఇన్ స్టిట్యూట్ ఆఫ్ మెంటల్ హెల్త్, న్యూరో సైన్సెస్, బెంగళూరు, లోకప్రియ గోపీనాథ్ బార్డోలి రీజనల్ ఇన్స్టిట్యూట్ ఆఫ్ మెంటల్ హెల్త్, తేజ్పూర్, అస్సాం, సెంట్రల్ ఇన్స్టిట్యూట్ ఆఫ్ సైకియాట్రి, రాంచీ లలో డిజిటల్ అకాడమియాలను ఏర్పాటు చేశారు.
కేంద్ర ఆరోగ్య, కుటుంబ సంక్షేమశాఖ సహాయ మంత్రి శ్రీ అశ్విని కుమార్ చౌబే ఒక లిఖితపూర్వక సమాధానంలో రాజ్యసభకు ఈ విషయం తెలిపారు.
బొగ్గు మంత్రిత్వ శాఖ
2023 సంవత్సరానికి "టైమ్లీ పేమెంట్స్ " విభాగంలో జీఈఎం పురస్కారం అందుకున్న ఎన్ఎల్సీ ఇండియా లిమిటెడ్
భారత బొగ్గు మంత్రిత్వ శాఖ ఆధ్వర్యంలోని నవరత్న కంపెనీ అయిన ఎన్ఎల్సీ ఇండియా లిమిటెడ్, 2023 సంవత్సరానికి, "టైమ్లీ పేమెంట్స్ " విభాగంలో జీఈఎం పురస్కారం అందుకుంది. జీఈఎం దార్శనికతకు అనుగుణంగా ఈ-మార్కెట్ విధానాల విశ్వసనీయత మెరుగుపరచడంలో అందించిన అత్యుత్తమ సహకారానికి ఈ పురస్కారం దక్కింది. ఎన్ఎల్సీఐఎల్ 2017లో జీఈఎం పోర్టల్లో నమోదైంది. 2018-19లో రూ.2.21 కోట్ల చిన్న విలువతో ప్రారంభమైన ఎన్ఎల్సీఐఎల్ వృద్ధి, 2022-23లో రూ.984.93 కోట్లకు చేరి, అద్భుతమైన వృద్ధిని నమోదు చేసింది. 'గవర్నమెంట్ ఈ-మార్కెట్ప్లేస్'  ఒక ప్రత్యేకమైన ఈ-మార్కెట్ సేవల వేదిక. వివిధ వస్తువులు, సేవలను ప్రజలకు చేర్చడానికి భారత ప్రభుత్వం నిర్వహిస్తున్న జాతీయ ప్రజా సేకరణల పోర్టల్ ఇది. దేశంలో పారదర్శకమైన, అందుబాటులో ఉండే, సమర్థవంతమైన ప్రజా సేకరణలు ఉండాలన్న జీఈఎం విధానాలకు అనుగుణంగా మార్కెటింగ్ను ప్రోత్సహించడానికి భారత ప్రభుత్వం ఈ పురస్కారాలు అందజేస్తోంది.
ఎన్ఎల్సీ ఇండియా లిమిటెడ్ తరపున డైరెక్టర్  శ్రీ కె.మోహన్ రెడ్డి ఈ పురస్కారం అందుకున్నారు. సంస్థ సీఎండీ శ్రీ ప్రసన్న కుమార్ మొట్టుపల్లి ఎన్ఎల్సీఐఎల్ అధికారుల కృషిని అభినందించారు, భవిష్యత్తులో మరిన్ని విజయాలు సాధించాలని ఆకాంక్షించారు.
పౌర విమానయాన మంత్రిత్వ శాఖ
విమానాల దిగుమతికి ఏఐ & ఇండిగో సంస్థలకు డీజీసీఏ సూత్రప్రాయ ఆమోదం
-విమానాల వాస్తవ దిగుమతికి ఎన్ఓసీ మంజూరు చేసేటప్పుడు పార్కింగ్ స్లాట్ల లభ్యత నిర్ధారించబడుతుంది
పౌర విమానయాన విభాగం డైరెక్టరేట్ జనరల్  వరుసగా 470 మరియు 500 విమానాల దిగుమతి కోసం ఎయిర్ ఇండియా లిమిటెడ్  మరియు ఇంటర్గ్లోబ్ ఏవియేషన్ లిమిటెడ్  సంస్థల ప్రతిపాదనలకు సూత్రప్రాయంగా ఆమోదం తెలిపింది. డీజీసీఏ ద్వారా దిగుమతి చేసుకోవడానికి ఆమోదించబడిన విమానాల వివరాలు అనుబంధంగా జతచేయబడ్డాయి. విమానయాన సంస్థ ఒరిజినల్ ఎక్విప్మెంట్ తయారీదారుల  మధ్య వాణిజ్య స్వభావం ఉన్నందున, ఈ విమానాల కొనుగోలు ధరకు సంబంధించిన సమాచారం అందుబాటులో లేదు. విమానాల వాస్తవ దిగుమతికి ఎన్ఓసీ మంజూరు సమయంలో పార్కింగ్ స్లాట్ల లభ్యత నిర్ధారించబడుతుంది. ఎయిర్లైన్స్ ఇండక్షన్ ప్లాన్ ప్రకారం, 2023-2035 కాలంలో విమానాలను దిగుమతి చేసుకోవాలని ప్రతిపాదించారు. పార్కింగ్ స్లాట్ల లభ్యతను నిర్ధారించడం కోసం ఎయిర్లైన్ ఆపరేటర్లు తమ ఇండక్షన్ ప్లాన్ను ఎయిర్పోర్ట్ ఆపరేటర్లతో పంచుకోవాలని డీజీసీఏ ద్వారా సూచించబడింది. పౌర విమానయాన మంత్రిత్వ శాఖలోని సహాయ మంత్రి జనరల్  వి.కె. సింగ్  ఈరోజు రాజ్యసభకు ఒక ప్రశ్నకు లిఖితపూర్వక ఇచ్చిన సమాధానంలో ఈ సమాచారాన్ని అందించారు.
అనుబంధం
ఇండియా లిమిటెడ్  మరియు ఇంటర్గ్లోబ్ ఏవియేషన్ లిమిటెడ్  సంస్థలకు సూత్రప్రాయ ఆమోదపు వివరాలు
|
|
క్రమసంఖ్యం
|
|
విమానయాన సంస్థ పేరు
|
|
విమాన రకం
|
|
మొత్తం విమానాల సంఖ్య
|
|
1
|
|
ఎయిర్ ఇండియా లిమిటెడ్ 
|
|
ఏ320 నియో ఫ్యామిలీ
|
|
210
|
|
బీ737 ఫ్యామిలీ
|
|
140
|
|
ఏ350 ఫ్యామిలీ
|
|
40
|
|
బీ777-9
|
|
10
|
|
బీ787-9
|
|
20
|
|
బీ737-8
|
|
50
|
|
2
|
|
ఇంటర్గ్లోబ్ ఏవియేషన్ లిమిటెడ్ 
|
|
ఏ320 నియో ఫ్యామిలీ
|
|
500
ప్రధాన మంత్రి కార్యాలయం
హిమాచల్ ప్రదేశ్ లోని కుల్లూ లో జరిగిన బస్సు దుర్ఘటన తో బాధపడ్డ ప్రధాన మంత్రి
బాధితుల కు పిఎమ్ఎన్ఆర్ఎఫ్ నుంచి పరిహారాన్ని ఆయన ప్రకటించారు
హిమాచల్ ప్రదేశ్ లోని కుల్లూ జిల్లా లో జరిగిన దుఃఖదాయకమైనటువంటి బస్సు ప్రమాదం కారణం గా ప్రాణ నష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. మృతుల దగ్గరి సంబంధికుల కు 2 లక్షల రూపాయల వంతు న పరిహారాన్ని ‘ప్రధాన మంత్రి సహాయ నిధి’  నుంచి ఇవ్వడం జరుగుతుందని, ఈ దుర్ఘటన లో గాయపడ్డ వారికి 50,000 రూపాయల వంతు న ఇవ్వడం ఇవ్వడం జరుగుతుందని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం  ఒక ట్వీట్ లో -
‘‘హిమాచల్ ప్రదేశ్ లోని కుల్లూ లో జరిగిన బస్సు ప్రమాదం హృదయ విదారకం గా ఉంది. ప్రియతముల ను కోల్పోయిన కుటుంబాల కు ఈ దు:ఖ ఘడియ లో ఇదే నా సంతాపం. ఈ దుర్ఘటన లో గాయపడ్డ వారు అతి తర్వలోనే కోలుకొంటారని నేను ఆశిస్తున్నాను. బాధితుల కు సాధ్యమైన అన్ని విధాలు గాను సహాయాన్ని స్థానిక పాలన యంత్రాంగం అందజేస్తోంది: ప్రధాన మంత్రి @narendramodi’’
‘‘హిమాచల్ ప్రదేశ్ లో జరిగిన దుఃఖదాయకమైనటువంటి బస్సు దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని ఇచ్చేందుకు ప్రధాన మంత్రి ఆమోదం తెలిపారు; అలాగే, ఈ ఘటన లో గాయపడ్డ వారికి ఒక్కొక్కరి కి 50,000 రూపాయలు ఇవ్వడం జరుగుతుంది.’’ అని పేర్కొంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
న్యూ ఢిల్లీలోని జాతీ జూలాజికల్ పార్క్లోని ఎన్క్లోజర్లోకి తెల్లపులి పిల్లలను విడుదల చేసిన మంత్రి శ్రీ భూపేందర్ యాదవ్
- ఆడ పులిపిల్లకు “అవని”  అని, మగ పులి పిల్లలకు “వ్యోమ్”  అని పేరు పెట్టిన కేంద్ర మంత్రి
కేంద్ర పర్యావరణ, అటవీ, వాతావరణ మార్పుల శాఖ మంత్రి శ్రీ భూపేందర్ యాదవ్ ఈరోజు న్యూఢిల్లీలోని నేషనల్ జూలాజికల్ పార్క్లోని తెల్లపులి ఎన్క్లోజర్లోకి జెండా ఊపి తెల్లపులి పిల్లలను విడుదల చేశారు. కేంద్ర మంత్రి ఆడ పులి పిల్లకు “అవని”  అని & మగ పిల్లకు “వ్యోమ్”  అని పేరు పెట్టారు. ఈ పులి పిల్లల తల్లిదండ్రుల్లో తండ్రి విజయ్, తల్లి పులి సీత అని పేరు. పులి సీత ఈ పిల్లలకు 24.08.2022న జన్మనిచ్చింది. ఇప్పుడు ఈ రెండు పిల్లలు, సుమారు 8 నెలల వయస్సు ఉన్నాయి. ఈ పిల్లలను ఇప్పటి వరకు రాత్రి ఆశ్రయం ఇచ్చి మరియు పగటిపూట తల్లితో పాటు పక్క క్రాల్లో ఉంచారు. పిల్లల కదలికలకు ఎక్కువ స్థలం అవసరం. కాబట్టి వాటిని పెద్ద ప్రదేశంలో అంటే సందర్శకుల ప్రదర్శనలో ఉన్న అరేనాలోకి విడుదల చేశారు. శ్రీ యాదవ్ కూడా మిషన్ లైఫ్ని ప్రోత్సహించడానికి పాఠశాల పిల్లలతో సంభాషించారు. స్థిరమైన జీవన విధానం మరియు సహజ వనరుల పరిరక్షణ యొక్క ప్రాముఖ్యతను వారితో పంచుకున్నారు. న్యూ ఢిల్లీలోని వివిధ పాఠశాలల నుండి సుమారు 100 మంది విద్యార్థులు మరియు సిబ్బంది ఈ కార్యక్రమానికి హాజరయ్యారు. న్యప్రాణుల సంరక్షణను ప్రోత్సహించడంలో ఉత్సాహాన్ని ప్రదర్శించారు. తెల్లపులి పిల్లలను విడుదల చేసిన అనంతరం పాఠశాల విద్యార్థులకు జూ వాక్ నిర్వహించారు. డైరెక్టర్ జనరల్ ఆఫ్ ఫారెస్ట్ & స్పెషల్ సెక్రటరీ, ఎం.ఒ.ఇ.ఎఫ్.సి.సి. శ్రీ చంద్ర ప్రకాష్ గోయల్, ఏడీసీ  శ్రీ సత్య ప్రకాష్ యాదవ్, ఏడీజీ  ఈ కార్యక్రమంలో సెంట్రల్ జూ అథారిటీ మెంబర్ సెక్రటరీ బివాష్ రంజన్, డాక్టర్ సంజయ్ కుమార్ శుక్లా, వైల్డ్ లైఫ్ ఐజీ శ్రీ రోహిత్ తివారీ మరియు ఎం.ఒ.ఇ.ఎఫ్.సి.సి. అధికారులు పాల్గొన్నారు.